Source: https://www.vero.fi/tietoa-verohallinnosta/yhteystiedot-ja-asiointi/lomakkeet/tayttoohjeet/6b_elinkeinotoiminnan_veroilmoitus__yht2/
Timestamp: 2018-02-24 04:21:44+00:00
Document Index: 15829822

Matched Legal Cases: ['§ 4', '§ 1', '§ 3', '§ 5', '§ 5', '§ 3']

6B Elinkeinotoiminnan veroilmoitus – yhteisö yksityiskohtainen täyttöohje 2016 - Verohallinto
6B Elinkeinotoiminnan veroilmoitus – yhteisö yksityiskohtainen täyttöohje 2016
Jos kalenterivuoden 2016 aikana päättyy useampia tilikausia, jokaisen päättyneen tilikauden tiedot on annettava omilla lomakkeillaan. Verohallinto yhdistää eri tilikausien tiedot verovuoden tiedoiksi.
I Osakkeenomistajat ja heille annetut lainat yms.
II Yhtiön omistamat huoneistot ja kiinteistöt yrittäjäosakkaan käytössä
III Yhtiön päätös voitonjaosta
IV Osakepääoman muutokset tilikauden päättymisen jälkeen
V Tuloverolaskelma
VII Tilintarkastus
VIII Tappion ja käyttämättömän hyvityksen vähentäminen
173 Tilinpäätös kansainvälisten tilinpäätösstandardien mukainen
Merkitse kohtaan 173 rasti, jos yhtiön tilinpäätös on laadittu kansainvälisten tilinpäätösstandardien (IAS/IFRS tai GAAP) mukaisesti (kirjanpitolain luvussa 7 a tarkoitetulla tavalla).
Merkitse rasti myös siinä tapauksessa, että yhtiöllä on toimintaa vain Ahvenanmaalla mutta yhtiön kotipaikka on mantereella, tai kotipaikka on Ahvenanmaalla ja toimintaa Manner-Suomessa.
Merkitse rasti kohtaan 182, jos yhtiöllä on velvollisuus laatia siirtohinnoitteludokumentointi. Täytä myös lomake 78 (Selvitys siirtohinnoittelusta)
Liiketoimen osapuolet ovat etuyhteydessä toisiinsa, jos jommallakummalla osapuolella on määräysvalta toisessa osapuolessa tai kolmannella osapuolella on yksin tai yhdessä lähipiirinsä kanssa määräysvalta molemmissa osapuolissa (VML 31.2 §).
Lisätietoa siirtohinnoitteludokumentoinnista ohjeessa Siirtohinnoittelun dokumentointi (dnro 1471/37/2007).
176 Yhtiö on verovuonna ollut hankkivana osapuolena osakevaihdossa
Merkitse rasti tähän kohtaan, jos
yhteisö on verovuonna hankkinut EVL 52 f §:ssä tarkoitetulla osakevaihdolla toisen yhtiön osakkeita niin, että ne tuottavat yli puolet tämän toisen yhtiön äänimäärästä.
yhteisöllä on jo ennestään ollut yli puolet toisen yhtiön äänimäärästä, ja yhteisö on hankkinut lisää saman yhtiön osakkeita sekä antanut liikkeeseen laskemiaan uusia osakkeita vastikkeena toisen yhtiön osakkeenomistajille.
Ilmoita osassa I yhtiön osakkeenomistajat sekä heille ja heidän omaisilleen annetut lainat ja muut suoritukset.
Osassa I on tilaa vain neljän osakkaan tiedoille. Jos tiedot eivät mahdu tähän kohtaan, anna kaikkien osakkaiden tiedot liitelomakkeella 72.
Jos jokainen osakas omistaa yhtiöstä alle 10 %, kohtaa ei tarvitse täyttää. Merkitse silloin rasti kohtaan ”Kaikkien osakkaiden omistusosuus alle 10 %” (kohta 185).
Esimerkki: Miehen osuus yhtiön osakkeista on 5 % ja vaimon osuus 10 %. Yhtiössä on yhdeksän muuta osakasta, joiden kaikkien osuus on alle 10 %. Mies on vuonna 2011 saanut yhtiöstä lainaa 10 000 euroa. Vaimo on vuonna 2016 nostanut yhtiöstä osakaslainaa 5 000 euroa. Osassa I ilmoitetaan sekä miehen että vaimon tiedot ja heidän lainojensa määrät tilikauden 2016 päättyessä. Lisäksi vaimon vuonna 2016 saamasta osakaslainasta on annettava vuosi-ilmoitus, sillä puolisot omistavat yhteensä yli 10 % yhtiön osakkeista.
paperilomakkeella jätä kohta tyhjäksi.
sähköisessä veroilmoituksessa merkitse henkilötunnukseksi PPKKVV-UUUU (eli syntymäaika-UUUU).
sähköisessä veroilmoituksessa merkitse Y-tunnukseksi 0000000-0.
Ilmoita osakaslainan määrä sen suuruisena kuin se on tilikauden 2016 taseessa.
Erittele osassa II sellaiset yhtiön omistamat huoneistot ja kiinteistöt, joita yrittäjäosakas tai hänen perheensä on käyttänyt asuntonaan tilikauden aikana.
Tässä osassa on tilaa vain yhden asunnon tiedoille. Jos yrittäjäosakkaan tai hänen perheensä käytössä on useampia kuin yksi yhtiön omistama asunto, anna tiedot vapaamuotoisella liitteellä. Rastita silloin veroilmoituslomakkeen lopusta kohta Muita liitteitä (180).
Merkitse tähän kohtaan asunnon arvoksi sama arvo, jota käytetään veroilmoituksen osassa VI olevassa yhtiön varallisuuslaskelmassa.
III Yhteisön päätös voitonjaosta (Tätä kohtaa ei täytetä, jos osinkoa tai ylijäämää ei jaeta)
537 Osingon- tai ylijäämän jakopäätös tehty
Jos päätös varsinaisesta osingonjaosta on tehty ja vuoden 2016 tilinpäätös vahvistettu ennen veroilmoituksen antamista, osingonjaosta ei tarvitse liittää veroilmoitukseen yhtiökokouksen pöytäkirjanotetta. Edellytyksenä on, että
Jos päätös osingonjaosta, lisäosingon jakamisesta, ylijäämän jakamista tai tilinpäätöksen vahvistamisesta vuodelta 2016 tehdään veroilmoituksen jättämisen jälkeen, tiedot on lähetettävä Verohallinnolle kuukauden kuluessa päätöksen tekemisestä.
Ns. väliosingon jakamisesta ja osingon jakamisesta viimeistä edeltävältä tilikaudelta on aina annettava erillinen selvitys vapaamuotoisella liitteellä. Veroilmoituksen jättämisen jälkeen tapahtuvasta osingonjaosta ilmoitetaan aina lomakkeella 63 tai sen liitteenä annettavalla pöytäkirjanotteella.
538 Osinko tai ylijäämä on nostettavissa
Vuonna 2016 nostettavissa olevasta osingosta tai ylijäämästä on annettava erikseen vuosi-ilmoitus vuoden 2017 tammikuun loppuun mennessä. Osinkojen vuosi-ilmoituksen voi antaa sähköisesti tai paperilomakkeella: Vuosi-ilmoitus osingoista
522 Jaettavaksi päätetty osinko tai ylijäämä yhteensä
Tilikaudelta 2016 jaettavaksi päätetty osinko (ns. varsinainen osingonjako) tai ylijäämä.
Merkitse tähän kohtaan myös osinkona tai ylijäämänä pidettävä varojenjako vapaan oman pääoman rahastosta.
Osakeyhtiölaki (OYL) sallii osingon jakamisen myös meneillään olevalta tilikaudelta (ns. väliosinko) sekä osingon jakamisen viimeistä edeltävältä tilikaudelta silloin, kun uutta tilinpäätöstä ei ole vielä vahvistettu ja tilintarkastusta tehty. Verotuksessa nämäkin osingot katsotaan jaetuksi viimeksi päättyneeltä tilikaudelta. Näitä osinkoja ei kuitenkaan merkitä kohtaan 522, vaan niistä tulee antaa selvitys eri liitteellä.
293 Vapaan oman pääoman rahastosta jaettavaksi päätetty määrä
Määrä, joka on päätetty jakaa yhtiön vapaan oman pääoman rahastosta (OYL 13 luvun 1.1 §:n 1 kohta) tai Osuuskuntalain 16 luvun 1.1 §:n 1 kohta).
Jaettavaksi päätettyä osinkoa tai ylijäämää ei merkitä tähän, vaan se ilmoitetaan edellä kohdassa 522.
591 Osakepääomaa korotettiin
Korotuksen määrä, jos yhtiön osakepääomaa on korotettu tilikauden 2016 päättymisen jälkeen.
592 Osakepääomaa alennettiin
Osakepääoman alennuksen määrä, jos osakepääomaa on alennettu tilikauden 2016 päättymisen jälkeen.
580 Osakkeiden lukumäärä muutoksen jälkeen, kpl
582 Nimellisarvo / kirjanpidollinen vasta-arvo
583 Uuden osakkeen merkintähinta
585 Merkintähintaa on käytettävä uuden osakkeen matemaattisena arvona
Merkitse rasti Kyllä-ruutuun, jos haluat että merkintähintaa käytetään uuden osakkeen matemaattisena arvona, kun osakkaiden saama osinko jaetaan pääomatuloksi ja ansiotuloksi. Muussa tapauksessa jako tehdään osakkeen nimellisarvon tai kirjanpidollisen vasta-arvon perusteella.
565 Korotus
586 Yhtiö on lunastanut/hankkinut/luovuttanut omia osakkeitaan
571 Yhtiön hallussa olevien osakkeiden lukumäärä tilikauden päättyessä, kpl
Niiden omien osakkeiden lukumäärä, jotka olivat yhtiön hallussa tilikauden 2016 päättyessä.
Kun osakkeen vertailuarvoa vuodelle 2016 lasketaan, huomioon otetaan myös tilikauden päättymisen jälkeen seuraavan tilikauden aikana tapahtuneet osakepääoman muutokset sekä omien osakkeiden hankkiminen, lunastaminen ja luovuttaminen. Niistä muutoksista, jotka eivät ole vielä tiedossa veroilmoitusta annettaessa, on annettava tiedot Verohallinnolle kuukauden kuluessa muutoksesta.
Verovuoden verotettava tulo lasketaan Verotus-sarakkeen luvuista niin, että kohdassa A eriteltävistä elinkeinotoiminnan veronalaisista tuotoista vähennetään kohdassa B ilmoitettavat elinkeinotoiminnan vähennyskelpoiset kulut.
Yhteisön henkilökohtaisesta tulolähteestä ja maatalouden tulolähteestä merkitään lomakkeelle 6B vain veronalaisten tuottojen ja vähennyskelpoisten kulujen yhteismäärät.
Siirrä henkilökohtaisen tulolähteen tuottojen yhteismäärä lomakkeelta 7A tuloverolaskelman kohtaan 355 ja kulujen yhteismäärä kohtaan 398.
Luottolaitokset, sijoituspalveluyritykset ja vakuutuslaitokset eivät täytä osassa V olevaa tuloverolaskelmaa ja yhteenvetoa tuloksesta ja tappiosta (Verotettava tulos / vahvistettava tappio).
Merkitse luvut aina numerotunnusten jäljessä olevaan tilaan.
Esimerkki 1: Yhtiön liikevaihto on negatiivinen. Merkitse kohtaan 330 luvun eteen miinusmerkki.
Esimerkki 2: Yhtiö on saanut leasingmaksun palautusta, minkä vuoksi kuluerä on oletusarvon vastainen. Merkitse kohtaan 375 luvun eteen miinusmerkki.
A. Elinkeinotoiminnan tuotot
330 Liikevaihto
Liikevaihtoon luetaan varsinaisen toiminnan myyntitulot, joista on vähennetty myönnetyt alennukset sekä arvonlisävero ja muut välittömästi myynnin määrään perustuvat verot (KPL 4:1 §).
Jos yhtiön liikevaihtoon sisältyy osinkoja, ilmoita ne kohdissa 337 ja 338 (Saadut osingot). Vähennä vastaavasti osinkojen määrä liikevaihdosta, ennen kuin merkitset liikevaihdon tähän kohtaan.
331 Valmistus omaan käyttöön
Kirjanpidon mukainen valmistus omaan käyttöön.
333 Käyttöomaisuus­osakkeiden luovutusvoitot ja purkuvoitot
Kohta 332: kaikkien käyttöomaisuuteen kuuluneiden osakkeiden luovutusvoittojen ja purkuvoittojen yhteissumma sen suuruisena kuin voitot ovat kirjanpidossa.
Kohta 333: Veronalainen osuus
334 Muun käyttöomaisuuden luovutusvoitot
Tähän kohtaan ei merkitä irtaimen käyttöomaisuuden luovutusvoittoa, jos luovutuksella ei ole tulosvaikutusta (luovutusvoittoa vastaava muutos on kirjattu poistoeroon). Silloin luovutusvoitto ilmoitetaan kohdassa 358 (Tuloslaskelman muut verottomat tuotot) ja poistoeron muutos kohdassa 364 (Poistot) (Lue myös lomakkeen 62 täyttöohje).
335 Saadut avustukset ja tuet
336 Muut liiketoiminnan muut tuotot
Kohta 337: yhteisön saamien osinkojen, ylijäämien ja muiden voitonjaon luonteisten erien yhteismäärä kirjanpidon mukaisena. Myös osuuskunnasta saatu osuuskunnalle vähennyskelpoinen ylijäämänpalautus (EVL 18 § 4 mom) merkitään tähän.
Kohta 338: Veronalainen osuus
339 Korkotuotot etuyhteysveloista
340 Korkotuotot omistusyhteysyrityksiltä
341 Muut korkotuotot
343 Voitto-osuudet yhtymistä
Kohta 342: voitto-osuudet yhtymistä sen mukaisina kuin ne ovat kirjanpidossa.
Kohta 343: Tulo-osuuksien veronalainen osuus
Jos verotettavat tulo-osuudet eivät vielä ole tiedossa, jätä kohta tyhjäksi.
344 Rahoitusomaisuuden luovutusvoitot
345 Muut rahoitustuotot
347 Palautuvat arvonalennukset
Kohta 346:
Kirjanpidon mukaiset rahoitusomaisuuden palautuvat arvonalennukset (EVL 5a § 1 kohta).
Vaihto-omaisuuden palautuvat arvonalennukset (EVL 5a § 3 kohta).
Käyttöomaisuuden palautuvat arvonalennukset (EVL 5a § 5 kohta).
Kohta 347: Veronalainen osuus
Palautuva arvonalennus on yleensä veronalaista tuloa, ja se merkitään kohtaan 347. Arvonalennuksen palautus on kuitenkin verovapaata tuloa silloin, kun vastaavaa (esimerkiksi EVL 42 §:n nojalla tehtyä) käyttöomaisuuden arvonalennusta ei ole aikanaan hyväksytty vähennettäväksi verotuksessa.
349 Satunnaiset tuotot
Kohta 348: kirjanpidon mukaiset satunnaiset tuotot, esimerkiksi saatu konserniavustus.
Satunnaisiksi katsotaan sellaiset tuotot, jotka perustuvat yhteisön tavanomaisesta toiminnasta poikkeaviin, kertaluonteisiin ja olennaisiin tapahtumiin (KPL 4:2 §).
Kohta 349: Veronalainen osuus
Veronalainen osuus satunnaisista tuotoista.
Konserniavustuksista on lisäksi annettava erittely lomakkeella 65.
351 Varausten vähennykset
Kohta 350: kirjanpidon mukaiset pakollisten ja vapaaehtoisten varausten vähennykset.
Kohta 351: Veronalainen osuus
352 Osuus väliyhteisön tuloon
353 Muut veronalaiset tuotot (ei tilikauden tuloslaskelmassa)
354 Elinkeinotoiminnan veronalaiset tuotot yhteensä
Verotus-sarakkeen kohtien 330–353 yhteenlaskettu määrä eli elinkeinotoiminnan veronalaiset tuotot yhteensä.
355 Henkilökohtaisen tulolähteen tuotot ja veronalainen luovutusvoitto
Laske yhteisön henkilökohtaisen tulolähteen tuottojen ja luovutusvoittojen yhteismäärä lomakkeella 7A ja merkitse yhteissumma tähän kohtaan.
Henkilökohtaiseen tulolähteeseen kuuluvat esimerkiksi ulkopuoliselle vuokratuista huoneistoista ja kiinteistöistä saadut vuokratuotot ja osakaslainojen korot (ks. tarkemmin osa (katso tarkemmin osa V Tuloverolaskelma).
Henkilökohtaisen tulolähteen tuottoja ja luovutusvoittoja ei saa sisällyttää elinkeinotoiminnan veronalaisiin tuottoihin.
356 Maatalouden tulolähteen tuotot
Maatalouden tulolähteen tuottojen yhteismäärä.
Maatalouden tulolähteen tuottoja ei sisällytetä elinkeinotoiminnan veronalaisiin tuottoihin.
357 Veronpalautus
358 Tuloslaskelman muut verottomat tuotot
Muita verovapaita tuottoja ovat esimerkiksi fuusiovoitot (EVL 52 b §) ja elokuvan tuotantotuki (ks. EVL 6.1 § 5 kohta).
Sähkö-, tele-, vesi-, viemäri- tai kaukolämpöverkkoa ylläpitävän yhteisön perimät liittymismaksut ovat verovapaata tuloa, jos ne palautetaan maksajalle. Siirtokelpoiset liittymismaksut sen sijaan ovat veronalaista tuloa, eikä niitä merkitä tähän (muutettu EVL 6.1 § 3 kohta).
Tässä kohdassa ilmoitetaan myös ne luovutusvoitot, jotka on saatu epäsuoran tuloutuksen piiriin kuuluvasta irtaimesta kuluvasta käyttöomaisuudesta (EVL 30 §, katso myös ).
B. Elinkeinotoiminnan kulut
359 Ostot ja varastojen muutokset
360 Ulkopuoliset palvelut
361 Palkat ja palkkiot
Kirjanpidon mukaisten palkkojen ja palkkioiden yhteismäärä.
362 Eläkekulut
363 Muut henkilösivukulut
365 Poistot
Kohta 364: suunnitelman mukaiset poistot ja poistoeron muutokset, jotka rasittavat kirjanpidossa tulosta.
Kohta 365: Vähennyskelpoinen osuus
Leasingille otetusta omaisuudesta ei voi verotuksessa tehdä poistoa, vaikka kansainväliset tilinpäätösstandardit sen sallisivat. Tällaista poistoa ei myöskään merkitä kohtaan 365.
367 Käyttöomaisuuden arvonalentumiset
Kohta 366: kirjanpidon mukaiset käyttöomaisuuden arvonalentumiset, joita ei ole ilmoitettu poistojen yhteydessä.
Kohta 367: Vähennyskelpoinen osuus
368 369 Edustuskulut
Kohta 368: kaikki kirjanpidon mukaiset edustuskulut. Tietoa edustuskuluista ja edustuskulun käsitteestä (ohjeessa Edustusmenot tuloverotuksessa).
Kohta 369: Vähennyskelpoinen osuus
371 Annetut lahjoitukset
Kohta 370: kaikki kirjanpidon mukaiset annetut lahjoitukset.
Kohta 371: Vähennyskelpoinen osuus
373 Käyttöomaisuusosakkeiden luovutustappiot ja purkutappiot
Kohta 372: käyttöomaisuuteen kuuluneiden osakkeiden ja yhtymäosuuksien luovutustappiot sekä purkutappiot sen mukaisina kuin ne ovat kirjanpidossa.
Kohta 373: Vähennyskelpoinen osuus
Sellaiset käyttöomaisuusosakkeiden ja yhtymäosuuksien luovutus- ja purkutappiot, jotka ovat rajoituksetta vähennyskelpoisia.
Tällainen luovutusvoitoista vähennyskelpoinen luovutustappio vähennetään jo silloin, kun kohdassa 333 ilmoitettavaa luovutusvoittojen veronalaista osuutta lasketaan. Siksi luovutustappiota ei näissäkään tapauksissa merkitä tähän.
374 Muun käyttöomaisuuden luovutustappiot
Tähän kohtaan ei merkitä irtaimen käyttöomaisuuden luovutustappiota, jos luovutuksella ei ole tulosvaikutusta (tappiota vastaava määrä on kirjattu poistoeroon). Tällainen luovutustappio ilmoitetaan kohdassa 384 (Muut vähennyskelvottomat kulut) ja poistoeron muutos kohdassa 364 (Poistot).
375 Leasingmaksut
376 Myyntisaamisten arvonalentumiset
377 Muut vähennyskelpoiset liiketoiminnan muut kulut
Merkitse kohtaan 377 liiketoiminnan vähennyskelpoiset muut kulut, joita ei ole merkitty liiketoiminnan muihin kuluihin Verotus-sarakkeen kohtiin 369–376. Tällaisia kuluja ovat muun muassa
Vähennyskelvottomiin kuluihin merkitään erät, joille ei ole nimenomaista kohtaa muualla veroilmoituksella mutta jotka sisältyvät kirjanpidossa tuloslaskelman kuluihin.
378 Välittömät verot
379 Veronkorotukset
380 Sakot ja muut rangaistusmaksut
381 Fuusiotappio
382 Käyttöomaisuusosakkeiden arvonalentumiset
383 Pakolliset varaukset
Pakollisella varauksella tarkoitetaan KPL 5:14 §:n mukaisia velvoitteista vastaisuudessa aiheutuvia menoja ja menetyksiä, joiden täsmällistä määrää tai toteutumisajankohtaa ei vielä tiedetä.
Takuukorjausvaraus on verotuksessa vähennyskelpoinen, mutta vain silloin, kun kyseessä on rakennus-, laivanrakennus-, tai metalliteollisuutta harjoittava liike, joka on vastuussa rakennuksen, sillan, lentokoneen tms. suurehkon koneyksikön virheellisyyksistä (EVL 47 §). Vähennyskelpoinen takuuvaraus merkitään kohtaan 395 (Vähennyskelpoinen osuus).
384 Muut vähennyskelvottomat kulut
Esimerkiksi korot, jotka yhteisö on maksanut saman konsernin yrityksille (KPL 1:6 §).
Etuyhteysvelkojen korkokuluihin voi sisältyä myös sellaisia EVL 18 a 1 §:ssä tarkoitettujen välillisten etuyhteysvelkojen korkokuluja, jotka eivät sisälly kirjanpidon korkokuluihin saman konsernin yrityksiltä (KPL 1:6). Tämän vuoksi etuyhteysvelkojen korkokuluja voi olla enemmän kuin kirjanpidon korkokuluja saman konsernin yrityksiltä.
Kohta 329: Vähennyskelpoinen osuus (EVL 18 a §)
386 Korkokulut omistusyhteysyrityksille
387 Muut korkokulut
388 Konsernituki ja saamisten arvonalentumiset
390 Muun rahoitusomaisuuden menetykset ja lopulliset arvonalentumiset
Kohta 389: kirjanpidon mukaiset muun rahoitusomaisuuden menetykset ja lopulliset arvonalentumiset. Tällaisia menetyksiä ovat esimerkiksi kavalluksesta, varkaudesta tai muusta rikoksesta johtuvat menetykset.
Kohta 390: Vähennyskelpoinen osuus
Rahoitusomaisuuden menetykset ovat vähennyskelpoisia (EVL 17 §:n 1 kohta).
Myös rahoitusomaisuuden lopullisiksi todetut arvonalenemiset ovat EVL 17 §:n 2 kohdan mukaan yleensä vähennyskelpoisia, eivät kuitenkaan silloin, kun arvonaleneminen on kohdistunut toiselta konserniyhtiöltä olevaan saamiseen (ks. kohta 388).
391 Rahoitusomaisuuden luovutustappiot
Kirjanpidon mukaiset rahoitusomaisuuden luovutustappiot, esimerkiksi rahoitusomaisuuteen kuuluneen arvopaperin tai saamisen luovutuksesta syntyneet tappiot..
392 Muut rahoituskulut
Ilmoita tässä kohdassa myös osuuskunnan EVL 18 §:n mukainen vähennyskelpoinen ylijäämänjako.
393 Satunnaiset kulut
Satunnaiset kulut, joille ei ole muuta kohtaa veroilmoituksella.
Satunnaiset kulut perustuvat yhteisön tavanomaisesta toiminnasta poikkeaviin, kertaluonteisiin ja olennaisiin tapahtumiin.
Esimerkiksi konserniavustus merkitään tähän kohtaan. Konserniavustuksista tulee antaa lisäksi erittely lomakkeella 65.
395 Varausten lisäykset
Kohta 394: kirjanpidon mukaiset vapaaehtoisten varausten lisäykset. Anna erittely varauksista lomakkeella 62.
Kohta 395: Vähennyskelpoinen osuus
396 Muut vähennyskelpoiset kulut (ei tilikauden tuloslaskelmassa)
397 Elinkeinotoiminnan verotuksessa vähennyskelpoiset kulut yhteensä
Henkilökohtaisen tulolähteen kulut
(erittely lomakkeella 7A)
Henkilökohtaisen tulolähteen kulujen yhteismäärä.
Erittele kulut lomakkeella 7A.
Luovutustappioita ei merkitä henkilökohtaisen tulolähteen kuluksi, vaan ne voi vähentää vain luovutusvoitoista viiden seuraavan vuoden aikana.
Älä laske henkilökohtaisen tulolähteen kuluja elinkeinotoiminnan vähennyskelpoisten kulujen laskelmaan.
399 Maatalouden tulolähteen kulut
Maatalouden tulolähteen kulujen yhteismäärä.
Älä laske maatalouden tulolähteen kuluja elinkeinotoiminnan vähennyskelpoisten kulujen laskelmaan.
Tulos/tappio
Ilmoita tässä osassa eri tulolähteiden verovuoden 2016 tulokset tai vahvistettavat tappiot.
500 Elinkeinotoiminnan tulos
Elinkeinotoiminnan tulos saadaan, kun elinkeinotoiminnan veronalaisista tuotoista (kohta 354) vähennetään elinkeinotoiminnan verotuksessa vähennyskelpoiset kulut (kohta 397).
505 Elinkeinotoiminnan tappio
Merkitse tähän kohtaan elinkeinotoiminnan vahvistettava tappio, joka tavallisesti on elinkeinotoiminnan veronalaisten tuottojen (kohta 354) ja elinkeinotoiminnan verotuksessa vähennyskelpoisten kulujen (kohta 397) negatiivinen erotus.
Jos kuluihin kuitenkin sisältyy annettuja lahjoituksia tai konserniavustuksia (kohta 504), pienennä kohdassa 505 ilmoitettavaa tappiota niiden määrällä, sillä tällaisia eriä ei oteta huomioon tappiota vahvistettaessa.
501 Henkilökohtaisen tulolähteen tulos
Tulos saadaan, kun henkilökohtaisen tulolähteen tuottojen ja veronalaisen luovutusvoiton yhteismäärästä (kohta 355) vähennetään henkilökohtaisen tulolähteen kulut (kohta 398).
506 Henkilökohtaisen tulolähteen tappio
502 Maatalouden tulolähteen tulos
Merkitse tähän kohtaan maatalouden tulolähteen tulos, jos se on positiivinen.
Tulos saadaan, kun maatalouden tulolähteen tuotoista (kohta 356) vähennetään maatalouden tulolähteen kulut (kohta 399).
507 Maatalouden tulolähteen tappio
Merkitse tähän kohtaan maatalouden tulolähteen tappio, joka on maatalouden tulolähteen tuottojen (kohta 356) ja kulujen (kohta 399) negatiivinen erotus.
504 Erät, joita ei oteta huomioon tappiota vahvistettaessa
Luotto- ja vakuutuslaitosten sekä sijoituspalvelutoimintaa harjoittavien yritysten (sekä listattujen että listaamattomien) ei tarvitse täyttää varallisuuslaskelmaa kokonaan. Ne ilmoittavat vain varojen yhteismäärän (kohdassa 435), velkojen yhteismäärän (kohdassa 460) sekä näiden erotuksen (kohdassa 573 tai 574).
Yhtiöt, jotka eivät harjoita elinkeinotoimintaa, erittelevät varat sarakkeen alaosassa olevassa kohdassa Muut pitkäaikaiset sijoitukset (TVL), velat kohdassa B ja oman pääoman kohdassa C.
A. Varat
400 Aineettomat oikeudet
401 Pitkävaikutteiset menot
Pitkävaikutteisia ovat menot, jotka kerryttävät tai säilyttävät tuloa kolmen tai useamman vuoden ajan. Näistä varoihin luetaan esim. sellaiset aktivoidut menot, jotka EVL:n mukaan on aktivoitava. Tällaisia EVL 24 §:ssä tarkoitettuja menoja ovat mm. vuokrahuoneistojen perusparannusmenot ja liikearvon hankintameno. Lisäksi oikeuskäytännössä mm. kehittämismenoilla on katsottu voivan olla varallisuusarvoa.
Varoihin ei lueta laskennallisia verosaamisia, yhtiön perustamis- ja järjestelytoimista johtuneita menoja eikä sellaisia pitkävaikutteisia menoja, joilla ei ole varallisuusarvoa
Jos yhteisön tilikausi päättyy 1.1–30.9.2016, vertailuarvona käytetään poikkeuksellisesti vuoden 2015 verotusarvoa, sillä vuoden 2016 verotusarvoa ei tuolloin ole vielä vahvistettu.
Jos yhteisön tilikausi päättyy 1.10.–31.12.2016, vertailuarvona käytetään kiinteistön vuoden 2016 verotusarvoa.
403 Koneet ja kalusto
404 Ennakkomaksut
405 Käyttöomaisuusarvopaperit
Siirrä käyttöomaisuuteen kuuluvien arvopapereiden välisumma kohtaan 405 siitä sarakkeesta, jossa arvopapereiden yhteisarvo on suurempi.
1.1.2006 tai sen jälkeen hankituilla huoneisto-osakkeilla ei ole erillistä vertailuarvoa, kuten ei myöskään noteeraamattomilla joukkovelkakirjoilla, optio-oikeuksilla ja osuuskunnan osuuksilla. Näiden arvopapereiden tuloverotuksessa poistamaton hankintameno merkitään lomakkeella 8A myös Vertailuarvo-sarakkeeseen.
406 Saamiset saman konsernin yrityksiltä
Saman konsernin yrityksillä tarkoitetaan tässä kirjanpitolain mukaisia emoyrityksiä ja tytäryrityksiä (KPL 1:6 §).
407 Saamiset omistusyhteysyrityksiltä
Käyttöomaisuuteen kuuluvat saamiset omistusyhteysyrityksiltä (KPL 1:7 §).
408 Muut käyttöomaisuussaamiset
409 Muu käyttöomaisuus
410 Käyttöomaisuus yhteensä
Kohdissa 400–409 ilmoitettujen käyttöomaisuushyödykkeiden yhteismäärä.
411 Aineet ja tarvikkeet
Aineisiin ja tarvikkeisiin luetaan mukaan myös myytävien hyödykkeiden pakkaustarvikkeet.
412 Keskeneräiset tuotteet
413 Valmiit tuotteet
414 Tavarat
415 Vaihto-omaisuuskiinteistöt
416 Vaihto-omaisuusarvopaperit
417 Muu vaihto-omaisuus
Muut vaihto-omaisuuteen kuuluvat hyödykkeet.
Muuta vaihto-omaisuutta ovat mm. vaihto-omaisuuteen kuuluvat ennakkomaksut.
Kohdissa 411–417 ilmoitettujen vaihto-omaisuushyödykkeiden yhteismäärä.
Jos saamiset eivät ole euromääräisiä vaan jossakin muussa valuutassa, ne arvostetaan samalla tavalla kuin kirjanpidossa eli yleensä tilinpäätöspäivän kurssiin (KPL 5:3 §).
419 Myyntisaamiset
420 Saamiset saman konsernin yrityksiltä
Myyntisaamiset ilmoitetaan edellä kohdassa 419.
Konserniyrityksiä ovat kirjanpitolaissa tarkoitetut emoyritys ja tytäryritys (KPL 1:6 §).
421 Saamiset omistusyhteysyrityksiltä
422 Lainasaamiset
Huomaa, että lainasaamisia osakkailta ei merkitä tähän vaan kohtaan 432, sillä ne kuuluvat yhteisön TVL-tulolähteeseen.
423 Muut saamiset
Muita saamisia voivat olla mm. verosaamiset, vakuutustalletukset, maksetut vuokravakuudet ja vahingonkorvaussaamiset.
Laskennallisia verosaamisia (KPL 5:18 §) ei lueta varoihin nettovarallisuutta laskettaessa. Tilikaudelle suoriteperusteisesti kirjatuista veroista johtuva verosaaminen sen sijaan luetaan varoihin ja merkitään tähän kohtaan.
424 Rahoitusomaisuusarvopaperit
Erittele käyttö- ja rahoitusomaisuuteen sekä muihin pitkäaikaisiin sijoituksiin (TVL-omaisuuteen) kuuluvat arvopaperit lomakkeella 8A. Siirrä välisumma (Rahoitusomaisuus yhteensä) lomakkeen 6B kohtaan 424 siitä sarakkeesta, jonka yhteissumma lomakkeen 8A alareunassa on suurempi.
425 Siirtosaamiset
426 Rahat
427 Pankkisaamiset
428 Muu rahoitusomaisuus
Muut kuin kohdissa 419−427 eritellyt rahoitusomaisuuteen kuuluvat hyödykkeet.
429 Rahoitusomaisuus yhteensä
Kohdissa 419−428 ilmoitettujen rahoitusomaisuushyödykkeiden yhteismäärä.
Erittele käyttö- ja rahoitusomaisuuteen sekä muihin pitkäaikaisiin sijoituksiin (TVL-omaisuuteen) kuuluvat arvopaperit lomakkeella 8A. Siirrä välisumma ”Muut pitkäaikaiset sijoitukset” lomakkeen 6B kohtaan 430 siitä sarakkeesta, jonka yhteissumma lomakkeen 8A alareunassa on suurempi.
431 Kiinteistöt
Jos yhtiön tilikausi päättyy 1.1.–30.9.2016, käytä vertailussa vuodelle 2015 määrättyä kiinteistön verotusarvoa.
432 Osakaslainat
Anna osakaskohtainen erittely osakaslainoista osassa I tai lomakkeella 72.
433 Muu TVL-omaisuus
Muu kuin kohdissa 430−432 eritelty elinkeinotoimintaan kuulumaton omaisuus.
434 Muut pitkäaikaiset sijoitukset (TVL) yhteensä
Kohdissa 430−433 ilmoitettujen TVL-hyödykkeiden yhteismäärä eli muut pitkäaikaiset sijoitukset (TVL) yhteensä.
435 Varat yhteensä
Käyttö-, vaihto- ja rahoitusomaisuuden sekä muiden pitkäaikaisten sijoitusten (TVL) yhteismäärä.
B. Velat
450 Joukkovelkakirjalainat
451 Vaihtovelkakirjalainat
452 Lainat rahoituslaitoksilta
453 Ostovelat
454 Velat saman konsernin yrityksille
Konserniyrityksiä ovat KPL 1:6 §:ssä tarkoitetut emo- ja tytäryritykset.
455 Velat omistusyhteysyrityksille
Pitkä- ja lyhytaikaiset velat omistusyhteysyrityksille (KPL 1:7 §), ei kuitenkaan ostovelkoja.
456 Velat osakkaille
457 Siirtovelat
458 Muut velat
Velkana pidetään myös vakuutuslaitoksen ja vakuutusyhtiön sekä eläkelaitoksen, eläkesäätiön ja eläkekassan vastuita ja vakavaraisuuden parantamiseksi tekemää varausta (laki varojen arvostamisesta verotuksessa 2.3 §).
Myös sähkö-, tele- yms. laitoksen saamat liittymämaksut ovat velkaa, jos niihin liittyy palautusvelvollisuus (laki varojen arvostamisesta verotuksessa).
Nettovarallisuutta laskettaessa KPL 5:18 §:n mukaisia laskennallisia verovelkoja ei pidetä velkana, joten niitä ei merkitä varallisuuslaskelmaan. Tilikaudelle suoriteperusteisesti kirjatuista veroista johtuva verovelka sen sijaan on velkaa.
459 Pääomalainat
Yhtiön ottamien pääomalainojen (OYL 12:1 §) yhteismäärä.
460 Velat yhteensä
Velkaerien yhteismäärä.
Huomaa, että tämän kohdan luku ei välttämättä ole kohtien 461 (Lyhytaikaiset velat yhteensä) ja 462 (Pitkäaikaiset velat yhteensä) yhteismäärä, koska kohtien 461 ja 462 luvut tulevat kirjanpidosta ja tämän kohdan luku taas lasketaan verosäännösten mukaan.
461 Lyhytaikaiset velat yhteensä
462 Pitkäaikaiset velat yhteensä
573 Nettovarallisuus – positiivinen
Vähennä kohdassa 435 olevasta varojen yhteismäärästä kohdan 460 velkojen yhteismäärä.
574 Nettovarallisuus – negatiivinen
Voit laskea osakkeen matemaattisen arvon vuodelle 2017 niin, että jaat nettovarallisuuden (kohta 573) yhtiön ulkona olevien osakkeiden lukumäärällä.
Yhtiön lunastamia tai hankkimia, yhtiön hallussa olevia omia osakkeita ei oteta huomioon osakkeiden lukumäärässä, kun osakkeen matemaattista arvoa (ja vertailuarvoa) lasketaan.
Osakkeen matemaattista arvoa käytetään osakkaiden vuonna 2017 saaman osingon verotuksessa.
Myös osakkeen vertailuarvo vuodelle 2017 lasketaan yhtiön nettovarallisuuden perusteella. Nettovarallisuudesta vähennetään kuitenkin vielä tilikaudelta 2016 jaettavaksi päätetty osinko ja ennakko-osinko (ei sijaisosinkoa). Lisäksi huomioon otetaan tilikauden päättymisen jälkeen seuraavan tilikauden aikana tapahtuneet olosuhteiden muutokset, kuten osakkeiden lukumäärän ja nimellisarvon muutokset, sulautuminen, jakautuminen jne.
C. Oma pääoma
470 Osake- tai osuuspääoma
495 Muu sidottu oma pääoma
Sidottua omaa pääomaa ovat kirjanpitolain mukainen arvonkorotusrahasto, käyvän arvon rahasto ja uudelleenarvostusrahasto (OYL 8:1 §).
Myös vanhat vararahastot ja ylikurssirahastot ovat uuden osakeyhtiölain 8:1 §:ssä tarkoitettua sidottua omaa pääomaa (laki OYL:n voimaanpanosta, 13 §).
496 Sijoitetun vapaan oman pääoman rahasto
497 Muut rahastot
474 Edellisten tilikausien voitto
475 Edellisten tilikausien tappio
476 Tilikauden voitto
”Tilikauden tappio” -kohdan alla voit halutessasi tehdä tarkistuslaskelman verotettavasta tulosta ja siihen vaikuttaneista eristä. Yhteissumman tulee olla yhtä suuri kuin kirjanpidon voitto.
477 Tilikauden tappio
Seuraavien (kohdan 477 alla olevien), tunnuksettomien kohtien täyttäminen on vapaaehtoista.
Yhteissumman saat laskemalla yhteen elinkeinotoiminnan (500), maatalouden (502) ja henkilökohtaisen tulolähteen (501) positiiviset tulokset.
Yhteissumman saat, kun lasket yhteen elinkeinotoiminnan (505), maatalouden (507) ja henkilökohtaisen tulolähteen (506) negatiiviset tulokset.
+ Käyttöomaisuusosakkeiden luovutusvoitot ja purkuvoitot, joista on vähennetty niiden veronalainen osa (kohdat 332–333)
+ Saadut osingot, joista on vähennetty niiden veronalaiset osuudet (kohdat 337–338)
+ Yhtymistä saadut voitto-osuudet, joista on vähennetty veronalaiset tulo-osuudet (kohdat 342–343)
+ Palautuvat arvonalennukset, joista on vähennetty niiden veronalainen osuus (kohdat 346–347)
+ Satunnaiset tuotot, joista on vähennetty niiden veronalainen osuus (kohdat 348–349)
+ Varausten vähennykset, joista on vähennetty niiden veronalainen osuus (kohdat 350–351)
+ Veronpalautus (357)
+ Tuloslaskelman muut verottomat tuotot (358)
+ Henkilökohtaisen tulolähteen saadut osingot (481), joista on vähennetty niiden veronalainen osuus (482) lomakkeelta 7A.
+ Poistot, joista on vähennetty niiden vähennyskelpoinen osuus (edellisinä vuosina vähentämättä jätettyjä poistoja ei kuitenkaan merkitä tähän) (kohdat 364–365)
+ Käyttöomaisuuden arvonalentumiset, joista on vähennetty niiden vähennyskelpoinen osuus (kohdat 366–367)
+ Edustuskulut, joista on vähennetty niiden vähennyskelpoinen osuus (kohdat 368–369)
+ Annetut lahjoitukset, joista on vähennetty niiden vähennyskelpoinen osuus (kohdat 370–371)
+ Käyttöomaisuusosakkeiden luovutustappiot ja purkutappiot, joista on vähennetty niiden vähennyskelpoinen osuus (kohdat 372–373)
+ Välittömät verot (378)
+ Veronkorotukset (379)
+ Sakot ja muut rangaistusmaksut (380)
+ Fuusiotappio (381)
+ Käyttöomaisuusosakkeiden arvonalentumiset (382)
+ Pakolliset varaukset (383)
+ Muut vähennyskelvottomat kulut (384)
+ Konsernituki ja saamisten arvonalentumiset (388)
+ Muun rahoitusomaisuuden menetykset ja lopulliset arvonalentumiset, joista on vähennetty niiden vähennyskelpoinen osuus (kohdat 389–390)
+ Varausten lisäykset, joista on vähennetty niiden vähennyskelpoinen osuus (kohdat 394–395).
- Erät, joita ei oteta huomioon tappiota vahvistettaessa (kohdasta 504)
+ Poistojen vähennyskelpoinen osuus -kohtaan (365) sisältyvät edellisinä vuosina vähentämättä jätetyt poistot
Tarkistuslaskelman lopputuloksen tulee olla yhtä suuri kuin kirjanpidollinen tilikauden voitto (kohta 476) tai tappio (kohta 477).
478 Oma pääoma yhteensä
177 Tilintarkastus suoritettu
Merkitse rasti ruutuun 1 (Kyllä), jos tilintarkastus on suoritettu ennen veroilmoituksen antamista.
Merkitse rasti ruutuun 2 (Ei, suoritetaan myöhemmin), jos tilintarkastusta ei ole vielä tehty, mutta se suoritetaan myöhemmin.
Merkitse rasti ruutuun 3 (Ei, tilintarkastuslain 4 §:n perusteella tilintarkastaja on jätetty valitsematta), jos yhtiö on käyttänyt tilintarkastuslain (459/2007) antamaa mahdollisuutta jättää tilintarkastaja valitsematta pienissä yhtiöissä. (Yhteisön velvollisuudesta valita tilintarkastaja säädetään uuden tilintarkastuslain 1141/2015 2 luvun 2 §:ssä.)
Tilintarkastuslain 4.3 §:ssä (uuden tilintarkastuslain 1141/2015 2 luvun 2 §:n 4 momentissa) on lisäksi eräitä toimialaa ja vaikutusvaltaa koskevia rajoituksia.
178 Sisältääkö tilintarkastuskertomus kielteisiä lausuntoja?
Merkitse rasti ruutuun 2 (Ei), jos tilintarkastuskertomus ei sisällä tilintarkastuslaissa tarkoitettuja kielteisiä lausuntoja, huomautuksia tai lisätietoja.
Merkitse rasti ruutuun 1 (Kyllä), jos tilintarkastuskertomus sisältää tällaisia lausuntoja, huomautuksia tai lisätietoja.
Osa VIII on aina täytettävä.
Yhteisön tappiota voidaan vähentää saman tulolähteen tuloksesta seuraavien 10 verovuoden aikana.
Myös käyttämättömän hyvityksen käyttöaika on kymmenen verovuotta. Käyttämätön hyvitys on syntynyt niin, että yhteisön saamaan osinkoon liittyvää yhtiöveron hyvitystä ei ole voitu lukea kokonaan hyväksi, koska yhteisöllä ei ole ollut maksettavaa tuloveroa.
Yhtiöveron hyvitystä koskeva laki on kumottu 1.1.2005 alkaen. Koska yhtiöveron hyvitykset ovat voimassa kymmenen vuoden ajan, yhteisöllä voi edelleen olla käyttämättömiä hyvityksiä, jotka ovat syntyneet verovuonna 2004.
Osingon saajana olevan yhteisön käyttämättömiä hyvityksiä ei vähennetä myöhemmiltä vuosilta määrättävistä veroista, jos yli puolet yhteisön osakkeista on vaihtanut omistajaa em. tavoilla käyttämättömän hyvityksen syntyvuonna tai sen jälkeen.
179 Onko yhteisön osakkeista tai osuuksista vaihtanut yli puolet omistajaa?
Merkitse rasti ruutuun 2 (Ei), jos yhtiön osakkeiden omistajat ovat pysyneet samoina niin, että yhtiöllä on oikeus vähentää aikaisempien vuosien tappioita ja saada hyväkseen aikaisempien vuosien käyttämättömiä hyvityksiä.
Merkitse rasti ruutuun 1 (Kyllä), jos osakkeista yli puolet on viimeisten kymmenen verovuoden aikana vaihtanut kerralla omistajaa. Merkitse lisäksi kohtaan 531 verovuosi, jona vaihto on tapahtunut.
Merkitse rasti ruutuun 1 (Kyllä) myös siinä tapauksessa, että yhtiön osakkeista yli puolet on vaihtanut omistajaa vaiheittain usean vuoden aikana tai yhtiössä on tapahtunut välillisiä omistajanvaihdoksia viimeisten kymmenen verovuoden aikana. Jätä silloin täyttämättä kohta 531 ja anna selvitys omistajanvaihdoksista ja vaihtumisajoista erillisellä liitteellä.
Esimerkki: Yhtiön kaikki 100 osaketta omistaa yksi henkilö. Hän myy 50 osaketta vuonna 2014 ja yhden osakkeen vuonna 2015. Yhtiön osakkeista yli puolet on siis vaihtanut omistajaa, kun vuosien 2014 ja 2015 omistajanvaihdokset huomioidaan. Yhtiöllä on tappioita vuosilta 2011−2015.
Yhtiö rastittaa vuoden 2015 veroilmoituksen kohdassa 179 vaihtoehdon 1 (Kyllä), koska yli puolet yhtiön osakkeista on vaihtanut omistajaa. Vuosiluvun yritys jättää tyhjäksi ja antaa omistajanvaihdoksista selvityksen erillisellä liitteellä.
Yhtiö ei saa vähentää verovuoden 2016 voitostaan vuosien 2011−2014 tappioita. Tappiovuonna 2015 vain yksi osake on vaihtanut omistajaa, joten yhtiö voi vähentää verovuoden 2016 voitostaan vuoden 2015 tappion.
180 Liitteet